**Kedves BicajNap Túrára jelentkező!**

Ebben a levélben leírunk néhány hasznos információt az eseménnyel kapcsolatban.

**Program: 2016. október 8. szombat**

7:30 – 8:00 Regisztráció

8:00 – 8:25 Ingyenes kerékpár-átvizsgálás a szervizpontban

**Az alábbi táblázatban megtalálható minden település indulás időpontja!**

Választható kategóriák és indulási időpontok:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Haladó I.**  nehéz terep | | | **Haladó II.**  nehéz terep | | | **Középhaladó I.**  közepesen nehéz terep | | | **Középhaladó II.**  közepesen nehéz terep | | | **Kezdő/Családos**  könnyű terep | | |
| Dorogról induló kerékpártúra Piliscsabára | | | Piliscsabáról induló kerékpártúra Dorogra | | | Dorogról induló kerékpártúra Piliscsévre | | | Dorogról induló kerékpártúra Piliscsévre | | | Dorogról induló kerékpártúra Kesztölcre | | |
| Dorog | 8:30 | | Piliscsaba | 9:00 | | Dorog | | 9:00 | Dorog | 9:30 | | Dorog | 10:00 | |
| Kesztölc | 8:50 | | Piliscsév | 9:20 | | Kesztölc | | 9:30 | Kesztölc | 10:00 | | Kesztölc | 10:30 | |
| Piliscsév | 9:15 | | Kesztölc | 9:40 | | Piliscsév | | 10:10 | Piliscsév | 10:40 | |  |  | |
| Piliscsaba | 9:40 | | Dorog | 10:00 | |  | |  |  |  | |  |  | |
| Visszaindulás | | | Visszaindulás | | | Visszaindulás | | | Visszaindulás | | | Visszaindulás | | |
| Piliscsaba | | 10:00 | Dorog | | 10:30 | Piliscsév | 10:30 | | Piliscsév | | 11:00 | Kesztölc | | 10:55 |
| Piliscsév | | 10:20 | Kesztölc | | 10:50 | Kesztölc | 11:00 | | Kesztölc | | 11:30 | Dorog | | 11:25 |
| Kesztölc | | 10:50 | Piliscsév | | 11:20 | Dorog | 11:45 | | Dorog | | 12:15 |  | |  |
| Dorog | | 11:20 | Piliscsaba | | 11:50 |  |  | |  | |  |  | |  |

Reméljük, az időjárás is kegyeibe fogadja majd október 8-án, szombaton, a Pilisi Bicajnap résztvevőit, mert bizonyára nagy érdeklődés kíséri majd a rendezvényt.

Az életkort és kerékpáros tudást figyelembe véve állítottuk össze a programot, amely három kategóriában várja azokat, akik kedvelik az őszi kirándulásokat és szeretnek bringázni.

A térségben négy település vesz részt, amelyeken start-, átmenő- és célállomásokat állítunk fel. Dorog, Kesztölc, Piliscsév és Piliscsaba várja majd a kerékpárosokat.

A választható kategóriák:

1. A haladó:

Dorogtól Piliscsabáig, onnan vissza Dorogig, illetve Piliscsabától Dorogig, onnan vissza vezet az út. Ez a szakasz gyakorlott, haladó kerékpártudást igényel.

1. A középhaladó:

Dorogtól Piliscsévig, majd onnan vissza Dorogra

1. A kezdő (családos):

Dorog – Kesztölc – Dorog. Könnyített útvonal, bárki nekivághat.

Minden kategóriában egy-egy tapasztalt túravezető navigálja majd a csoportokat (15-20 főből állnak a csoportok) a célig. A településeken frissítőkkel és kóstolóval várják az érkezőket.

Kötelező felszerelés:

* a terepviszonyoknak megfelelő kerékpár
* minden résztvevő számára bukósisak

Ajánlott felszerelés:

* további védőfelszerelések
* láthatósági felszerelések

A 16 év alatti gyermekek csak ***"Szülői beleegyező nyilatkozat"*** kitöltésével vehetnek részt az eseményen, amelyet csatolmányban küldünk ezzel a levéllel (továbbá a helyszínen is lehetőség lesz ezt kitölteni).

A ***részvételi díj*** minden kategóriában ***500.- forint/fő***, mely az indulási pontokon felállított regisztrációs pultnál fizetendő. A részvétel regisztrációhoz kötött. Regisztrálni a [www.dorogisport.hu](http://www.dorogisport.hu) weboldalon lehet.



Helyszíni regisztrációt korlátozott számban tudunk elfogadni.

A túrán kizárólag megfelelő műszaki állapotú kerékpárral lehet tekerni (amelyet a rajt előtt mi is ellenőrizni fogunk). A Buzánszky Jenő Stadionban felállított szerviz ponton lehetőség lesz kerékpárbérlésre, korlátozott számban. (a bérelt kerékpár mellé bukósisak is jár)

A túrák során senkit sem hagyunk egyedül, így eltévedéstől sem kell félni.

Az indulási időpontok előtt 10 perccel a túravezetők tájékoztatót tartanak, melyen minden kerékpározónak kötelező részt venni. Itt lehetőség lesz kérdezni a túravezetőktől, illetve minden fontos információt el fognak mondani a túrával kapcsolatban.

Kérjük, hogy az időjárásnak megfelelően, kerékpározáshoz illő ruházatban érkezzen mindenki az eseményre.

Várunk mindenkit szeretettel!

***Dorogi Sportiroda és Dorog és Térsége Turizmus Egyesület***